Uputstvo za provođenje mjera zaštite od korona virusa za studente i stranke na Panevropskom univerzitetu „Apeiron“

**Panevropski univerzitet „Apeiron“ Banja Luka će u svakodnevnom radu poštovati tekuće higijensko-tehničke i epidemiološke mjere zaštite od korona virusa koje su propisane od strane nadležnih epidemioloških ustanova i organa vlasti.**

-Prilikom okupljanja studenata u dvorištu Univerziteta, obavezno je poštovanje tekućih higijensko-tehničkih i epidemioloških mjera zaštite od korona virusa, koje su propisane od strane nadležnih epidemioloških ustanova i organa vlasti.

- Na ulazu u prostorije Univerziteta, portirska služba će koordinisati i ograničiti broj osoba koje će ulaziti na Univerzitet, čime će biti spriječeni dugi redovi u hodnicima Univerziteta.

- Prilikom ulaska u prostorije Univerziteta obavezna je dezinfekcija ruku i obuće.

- U prostorijama Univerziteta je obavezno nošenje maski od strane studenata i stranaka koje dolaze na Univerzitet, kao i zaposlenih radnika i nastavnika.

- U prostorijama Univerziteta je obavezno poštovanje socijalne distance u kontaktima sa drugim licima.

- U organizaciji pristupa studenata i stranaka pojedinim službama na Univerzitetu poštovaće se ograničenje broja studenata koji ulaze u prostorije službi.

**U organizaciji nastavnih i ispitnih aktivnosti sa kontaktom, uključujući i prijemne ispite za upis studenata, neophodno je sprovoditi mjere:**

- Nastavnim i ispitnim aktivnostima u jednoj prostoriji ne može prisustvovati više od 50 studenata, pa je obavezno korištenje više prostorija kada je broj prisutnih studenata veći.

- Nastavno-ispitne aktivnosti ne mogu trajati duže od 2 časa bez pauze.

- U toku pauze vršiće se provjetravanje i dezinfekcija prostorija

- U učionicama je neophodno poštovati fizičku distancu od dva metra, sa smještajem studenata u svaki drugi red i u svaku treću klupu

- Ako postoji mogućnost, trebalo bi držati otvorene prozore u učionicama.

- Vršiće se pooštreno sprovođenje higijene i dezinfekcije prostora, nakon korištenja.